

*Obala-Riva Pino Budicin 2, 52210 Rovinj-Rovigno,*

*tel./fax: 00385 52 812 593;*

*e-mail:* [*info@batana.org*](mailto:info@batana.org) *,* [*tamara@batana.org*](mailto:tamara@batana.org)

# PRIJEDLOG PROGRAMA I FINANCIJSKI PLAN 2019.

Tamara Nikolić Đerić

Predsjednica

Rovinj, 19.12.2018.

Poštovani članovi i članice Udruge Kuća o batani-Casa della batana,

Nova godina je pred nama, a s njom i novi izazovi u očuvanju maritimne kulturne baštine Rovinja.

Tijekom 2018. godine učinjeno je mnogo, no čeka nas još puno posla da bi zadane ciljeve realizirali do 2020. a prema Strateškom planu Udruge. Taj nas je strateški okvir usmjerio na osnivanje Ustanove, pokretanje radionice brodogradnje i brodomaketarstva u starom škveru i na realizaciju novog stalnog postava Interpretacijskog centra. Također, polako privodimo kraju naš prvi EU projekt Mala barka 2 (ožujak 2019), nastavljamo s uspješnim vođenjem CULTURECOVERY projekta s partnerima iz Srednje Europe i započinjemo novo europsko putovanje s projektom ARCA ADRIATICA u suradnji s partnerima iz Italije. U fokusu svih ovih projekata je dakako očuvanje maritimne (nematerijalne) kulturne baštine Rovinja.

Na žalost, neke aktivnosti nismo uspjeli realizirati brzinom kojom smo htjeli i planirali te se njihova realizacija svakako očekuju u 2019., a kod većih investicija i do sredine 2020.

U narednim recima donosim prijedlog Plana rada za 2019. koji slijedi Strateški plan iz 2015. i ugovorene aktivnosti temeljeno na navedenim projektima.

Koristim priliku da Vam još jednom zahvalim na aktivnom doprinosu očuvanju rovinjske kulturne baštine i da Vas pozovem da zajedno nastavimo raditi za dobrobit naše zajednice i naše budućnosti.

Plan rada po programima

# MUOSTRA- Interpretacijski centar

1. Produkcija tekstova, multimedije i opreme novog stalnog postava Nastavak rada na Novom stalnom postavu temeljem Idejnog i Izvedbenog projekta.

Cjelogodišnja aktivnost

200 000 kn/ Ministarstvo kulture RH i CULTURECOVERY projekt

1. Dokumentacija:

Razvoj baze pomorske baštine (Arca Adriatica) .

Uspostava druge razine dokumentacije unutar samog Muzeja, fototeka, videoteka i hemeroteka.

Registracija zbirke i *Risorte* kao Kulturnog dobra RH Cjelogodišnja aktivnost

20 000 kn/ Arca Adriatica projekt

1. Radionice za djecu: kreativne, tematske. Konstrukcija maketa brodova od kartona, puzzle i knjižica aktivnosti na temu pomorske baštine Istre i Kvarnera, Montessori edukacija na temu nematerijalne kulture Centralne Europe.

Travanj-Svibanj/ Listopad-Studeni

bez troškova (materijal realiziran u 2018. kroz EU projekte)

# REGATA

Osnovana s ciljem razvoja međunarodne suradnje i obnove oglavnog i latinskoj jedra, 14. Regata održat će se trećeg vikenda lipnja (u koordinaciji s ostalim domaćim regatama). Ove će se godine organizirati defile pristiglih

brodica večer prije same regate kao svojevrsna manifestacija s ciljem podizanja svijesti o maritimnoj baštini i jačanja pozicije i vidljivosti događaja.

50 000 kn/ TZ Rovinj i Grad Rovinj-Rovigno

# BARKARIOLI

1. *Upoznavanje priobalja*, radionica i veslanje s osnovnoškolskom djecom Svibanj

10 000 kn/ Grad Rovinj-Rovigno

1. Turističke manifestacije, utorak i četvrtak s večerom u Spacio Matika tijekom ljetnih mjeseci

40 000 kn/ Vlastiti prihodi

# RIVIJERA

Organizacija Ribarski večeri, srijeda-nedjelja od sredine lipnja do kraja kolovoza

Glazbeni program će se predložiti Izvršnom odboru do 30. svibnja 2019. a koji će donijeti odluku o izvođačima koji djeluju u duhu rovinjske tradicije kako bi se zadržao imidž manifestacije.

I ovoj ćemo godini pokušati unaprijediti izgled samog prodajnog mjesta/ šanka i pokušati u potpunosti ukinuti plastiku s težnjom doprinosa utjecaja na društvo i okolinu u procesima očuvanja naše životne sredine.

20 000 kn/ Sponzor

# POPRAVAK/IZGRADNJA BATANA

Tijekom ljetnih mjeseci, prateći ribarske večeri srijedom i nedjeljom, na Malom škveru će se popravljati batane kojima je potrebna restauracija/sanacija. Predsjednica će prijedlog dostaviti Izvršnom odboru do

30. svibnja 2019.

50 000 kn/ Istarska županija

# MARKETING I PR

Honorirat će se stručni suradnik za marketing i PR

- web stranica, facebook i instagram profil, organizacija tiskovnih konferencija i dopisi medijima

Uložiti ćemo sredstva u promociju kroz stručne časopise (Ugostiteljstvo i turizam), dotisak muzejskih letaka i knjige Rovinjskih recepata

30 000 kn/ Grad Rovinj-Rovigno

# ARCA ADRIATICA –EU projekt

U prvoj godini provođenja projekta, obnovit će se jedna brodica i organizirati manifestacija na temu pomorske baštine. Obzirom na projektnu dinamiku, aktivnosti će se realizirati od rujna do prosinca 2019. Manifestacija će se planirati u sklopu božićnih aktivnosti. Kako je ranije navedeno, kroz projekt će se nastaviti razvijati i ekomuzeološka dokumentacija

85 000 kn ARCA, nacionalno sufinanciranje i priliv sredstava ostalih projekata

# CULTURECOVERY- EU projekt

U drugoj godini provođenja projekta (2019.) planira se razvoj mobilne aplikacija «Pomorska šetnja» povezana s multitouch screenom u samom ekomuzeju na kojem će se moći saznati informacije o 20 pomorskih točaka Rovinja i rovinjskog akvatorija. Aplikacija će služiti i kao vodič. Također, kupit ćemo opremu (6 ipad uređaja i 1 multitouch screen) za potrebe aplikacije. Aplikacija će dakako pratiti koncept novog stalnog postava.

220 000 kn, priliv sredstava od certificiranih izvještaja

# STRUČNI SUSRETI ČLANOVA

Izlet na Velebit / Nacionalni park Sjeverni Velebit (Interpretacijski centar) i Izletište Krasno s degustacijom sira i Ličkim ručkom te posjeta Prihvatilištu medvjeda- veljača

Obilježavanje blagdana Sv. Marka - travanj

Predbožićni domjenak u Bataninoj kućici na Trgu oko 20. prosinca 2019.

Sudjelovanje zainteresiranih članova na radionici jačanja kapaciteta Udruge u sklopu projekta CULTURECOVERY, prema programu projekta

8 000 kn/ Grad Rovinj-Rovigno

# MEĐUNARODNA SURADNJA

Sudjelovanje na regatama: Venencija, Izola, Piran, (Rijeka, Lovran, Fažana, Mošćenička Draga)

Konferencije:

Betina, AMMM Forum, lipanj Kyoto, ICOM, rujan

Godišnja UNESCO konferencija Međuvladinog komiteta za nematerijalnu kulturnu baštinu, prosinac

40 000 kn/ Istarska Županija, Ministarstvo kulture RH za međunarodnu suradnju i Grad Rovinj-Rovigno za nacionalna gostovanja

# KULTURNI TURIZAM

Glazbena i gastronomska ponuda u Spacio Matika. Božić u Kući od batane- za stolom i uz glazbu, prosinac

Pomorska šetnja iskustvo Escape room na otvorenom - turistička atrakcija 30 000/ TZ Rovinj

# OSTALO

Tekuće održavanje Interpretacijskog centra Tekuće održavanje Spacio Matika

Tekuće održavanje batana; prijevoz, porez, boja, jastuci, dodatna oprema Održavanje WEB stranice

Najam (ured, škver, spacio)

60 000 kn/ Grad Rovinj-Rovigno

UKUPNO: 863,000 kn